Leiligheten ligger i en tilbaketrukket, rolig gate i bydelen Trastevere. Fint å trekke seg tilbake etter en dag med mye aktivitet og opplevelser. Leiligheten ligger i 3.etg. med heis. - To av soverommene er romslige med store vinduer, høyt under taket og med god skapplass. To bad, et stort med badekar og et lite med dusjkabinett. - Veldig greit når man er 4 personer. Kjøkkenet er litt ite, men man oppholder seg der stort sett bare til frokost - i alle fall hvis oppholdet er kortvarig. Hovedgaten med trikk og buss er bare en 5 min. gange fra leiligheten. Trastevere er en utrolig hyggelig og sjarmerende bydel , og da tenker spesielt på bydelen fra middelalderen som er bevart med sine brostensbelagte smale gater, små forretninger og et enormt utvalg av restauranter, barer og pizzariar. Her finner du god kvalitet til bra priser. Her er også vakre kirker, piazzaer/plasser som virkelig gir denne bydelen liv og sjel. Oppsummert er dette en ganske kul og hip bydel som jeg sterkt vil anbefale.